|  |  |
| --- | --- |
| **Til høringsparterne på vedlagte høringsliste** |  |
| Høring over udkast til bekendtgørelse om tilskud til minivådområder 2022 |  |

Hermed sender Landbrugsstyrelsen følgende udkast i høring:

* Bekendtgørelse om tilskud til minivådområder 2022.

Bemærkninger sendes til [EU&Projekt@lbst.dk](mailto:EU&Projekt@lbst.dk), senest fredag den 1. april 2022, med angivelse af j.nr. 21-2712-000004.

Eventuelle spørgsmål til det faglige indhold af det fremsendte materiale bedes rettet til:

* Signe Warncke Søndergaard på [siwaso@lbst.dk](mailto:siwaso@lbst.dk)

Eventuelle spørgsmål til det juridiske indhold af det fremsendte materiale bedes rettet til:

* Kardo Filip Georgiev på [kafige@lbst.dk](mailto:kafige@lbst.dk)

Høringssvar bliver offentliggjort på Høringsportalen på [www.hoeringsportalen.dk](http://www.hoeringsportalen.dk) efter høringsfristens udløb.

**Om bekendtgørelsen**

Bekendtgørelsen er en videreførelse af minivådområdeordningen. Den indeholder nye regler, der udvider ordningens muligheder, samt opdateringer.

**Væsentligste ændringer**

* Lempelse af prioriteringskriterierne, så der prioriteres efter områders samlede kvælstofindsatsbehov.
* Præcisering af hvordan tilsagn til minivådområde kan gives på arealer, hvor der er gennemført forundersøgelser til kommunale vådområder.
* Indførelse af krav om dokumentation for koordinering med kommunen om eventuel påvirkning af etablerede eller projekterede projekter, skal indsendes allerede sammen med ansøgningen.
* Opdatering af datoer for ansøgningsrunder til 2022.
* Selve minivådområdet må kun placeres på egnede eller potentielt egnede arealer på potentialekortet. Minivådområdet må dog fortsat placeres på op til 10 % areal klassificeret som ”ikke-egnet”.
* Krav til minivådområdets længde:bredde ensrettes, med anbefalinger fra AU
* Der skal indsendes vedtægter og referat fra den seneste generalforsamling, hvis ansøger er en forening, organisation eller en fond.
* Der indføres bagatelgrænse for overlap mellem to eller flere projekter på samme drænopland.
* Det præciseres, at projektarealet ikke må være større end 2 gange minivådområdets størrelse i ha.
* Diverse lovtekniske ændringer.

Landbrugsstyrelsen undersøger desuden i høringsperioden, om det er muligt at fjerne kravet i den gældende bekendtgørelse om, at minimum 80 pct. af oplandet til et minivådområde skal bestå af arealer i

omdrift.

Muligheden for at etablere projektarealet på et forpagtet areal er ikke medtaget i udkastet til bekendtgørelsen. Det skyldes, at styrelsen vurderer, at det er i modstrid med kravet om, at tilsagnshaver skal eje investeringerne i projektet, og at der normalt ikke kan etableres et særskilt ejerforhold til investeringerne adskilt fra ejendomsretten til de arealer, hvorpå disse anlæg er beliggende.

Det bemærkes desuden, at kvælstofeffekten af et minivådområde er opdateret til 22 pct. mod tidligere 25 pct., jf. nyeste Virkemiddelkatalog for reduktion af kvælstof.

Det bemærkes tillige, at filtermatricer fortsat er udtaget fra ordningen i ansøgningsrunden 2022.

Bilag 1 om kvælstofindsatsbehov for minivådområder og bilag 6 om udpegningskortet for minivådområder er ikke med i høringen, da bilagene først forventes at ligge klar efter høringsperioden.

**Ikrafttræden**

Bekendtgørelsen forventes at træde i kraft den 25. maj 2022.

Venlig hilsen

EU og Projekt

Landbrugsstyrelsen